EELNÕU

09.04.2024

**Elektrituruseaduse muutmise ja sellega seonduvalt alkoholi-, tubaka-, kütuse- ja elektriaktsiisi seaduse muutmise seadus**

**§ 1.** **Elektrituruseaduse muutmine**

Elektrituruseaduses tehakse järgmised muudatused:

**1)** paragrahvi 3 täiendatakse punktiga 61 järgmises sõnastuses:

„61) dünaamilise elektrihinnaga leping – elektrileping, mis kajastab hinnakõikumisi elektribörsil kauplemisperioodide lõikes;“;

**2)** paragrahvi 3 punktis 224 asendatakse sõnad „ajavahemik 1. aprillist kuni 31. märtsini“ sõnaga „kalendrikuu“;

**3)** paragrahvi 3 punkt 225 muudetakse ja sõnastatakse järgmiselt:

„225) seotud ettevõtjad – kaks või enam ettevõtjat kontsernis ja samadele aktsionäridele kuuluvad ettevõtjad“;

**4)** paragrahvi 214 lõiked 3 ja 4 muudetakse ja sõnastatakse järgmiselt:

„(3) Konkurentsiamet töötab välja elektriturul tarbimiskajas osalemise tingimused, viib läbi avaliku konsultatsiooni ja avalikustab nimetatud tingimused oma veebilehel. Tingimuste väljatöötamisel võetakse arvesse, et:

1) tarbimiskajas osalemine peab võimaldama agregeerimist ja iseseisva agregaatori tegutsemist;

2) tingimused võivad ette näha tarbimiskaja tulemusena elektriturule müüdavate või sealt ostetavate elektrienergia tegelike koguste muutumisega tarbimiskajas osalenud tarbija poolt bilansihaldurile tekitatudotseste kulude hüvitamist agregaatori või tarbimiskajas osalenud tarbija või kõigi tarbijate poolt;

3) otseste kulude hüvitamine agregaatorite poolt toimub üksnes ulatuses, milles kulud ületavad tarbimiskajaga turuosalisele tekkinud tulusid;

4) tarbimiskajas osaleva elektrienergia koguse ja agregeerimise koguste selgitaja ja arveldaja on süsteemihaldur.

(4) Võrguettevõtjad ja süsteemihaldur koostavad käesoleva paragrahvi lõikes 3 nimetatud tarbimiskajas osalemise tingimuste alusel vajalikud metoodikad ja esitavad need Konkurentsiametile kooskõlastamiseks hiljemalt kuus kuud pärast käesoleva paragrahvi lõikes 3 nimetatud tingimuste avalikustamist.“;

**5)** paragrahvi 214 täiendatakse lõigetega 5 ja –6 järgmises sõnastuses:

„(5) Käesoleva paragrahvi lõikes 3 nimetatud tingimused peavad sisaldama järgmisi reegleid:

1. tarbimiskaja pakkumises osaleva tarbija, bilansihalduri, agregaatori, võrguettevõtjate ning täiendavad süsteemihalduri kohustused;
2. tarbimiskajaga seotud bilansi ja tarnete selgitamise;
3. tarbimiskaja tulemusena otsest kahju saanud tarbimiskajas osalenud tarbija bilansihaldurile hüvitise arvutamise põhimõtted, kui käesoleva paragrahvi lõikes 3 nimetatud tarbimiskajas osalemise tingimused näevad ette käesoleva paragrahvi lõike 3 punktides 2 ja 3 nimetatud kulude hüvitamist.

(6) Süsteemihaldur täidab järgmisi ülesandeid:

1) teostab tarbimiskajaga seotud bilansi ja tarnete selgitamist;

2) arvutab käesoleva seaduse § 214 lõike 5 punkti 3 kohaselt kehtestatud põhimõtete alusel hüvitise suuruse igaks kauplemisperioodiks;

3) arveldab turuosalistega vastavalt § 214 lõikes 3 nimetatud tarbimiskajas osalemise tingimustele;

4) lähtub oma tegevuses § 214 lõikes 3 nimetatud tarbimiskajas osalemise tingimustest.“;

**6)** paragrahvi 44 täiendatakse lõikega 81 järgmises sõnastuses:

„(81) Avatud tarnija ja bilansihaldur ei nõua agregaatoriga agregeerimislepingu sõlminud tarbijalt ja aktiivselt võrguteenuse kasutajalt alusetuid makseid ega trahve ega rakenda nende suhtes muid põhjendamatuid lepingulisi piiranguid ega tehnilisi nõudeid, mis tulenevad sellest, et tarbija või aktiivne võrguteenuse kasutaja osaleb agregeerimises.“;

**7)** paragrahvi 592 täiendatakse lõikega 10 järgmises sõnastuses:

„(10) Salvestusperioodi vältel elektrivõrgust salvestatud elektrienergiale samal perioodil elektrivõrku tagastatud elektrienergia koguse ulatuses käesoleva seaduse §-des 59 ja 594 nimetatud toetuste rahastamise kuluei rakendu juhul, kui energiasalvestusüksusele on paragrahvi 67 lõike 11 kohaselt rajatud eraldi mõõtepunkt või olemasolev võrguühendus on kasutusel üksnes energiasalvestusüksuse poolt. Käesoleva lõike kohast salvestatud elektrienergia arvestust peetakse mõõtepunkti põhiselt.“;

**8)** paragrahvi 63 lõikes 6 asendatakse sõnad „vähemalt ühes üleriigilise levikuga päevalehes“ sõnadega „jaotusvõrguettevõtja veebilehel“;

**9)** paragrahvi 66 täiendatakse lõikega 81 järgmises sõnastuses:

„(81) Võrguettevõtja, kes on vertikaalselt integreeritud ettevõtja ja kelle võrku ühendatud tarbijate arv on väiksem kui 100 000, ei pea käesoleva paragrahvi lõikes 8 nimetatud võrgu kümneaastast arengukava koostama.“;

**10)** paragrahvi 66 lõige 14 muudetakse ja sõnastatakse järgmiselt:

„(14) Konkurentsiamet konsulteerib käesoleva paragrahvi lõike 12 alusel koostatud arengukava üle vaadates kõikide võrguühenduse kasutajatega ja avaldab konsultatsiooni tulemused oma veebilehel.“;

**11**) paragrahvi 66 täiendatakse lõikega 141 järgmises sõnastuses:

„(141) Konkurentsiamet võib võrguettevõtjalt taotleda arengukava muutmist. Konkurentsiamet avaldab investeerimisprojektide nimekirja, ajakava ja maksumuse oma veebilehel ning jälgib arengukava elluviimist.“;

**12)** paragrahvi 662 lõikes 1 ja § 663 lõikes 2 asendatakse sõnad „oma sidusettevõtjat“ sõnadega „endaga seotud ettevõtjaid“;

**13)** paragrahvi 663 lõike 3 teine lause muudetakse ja sõnastatakse järgmiselt:

„Konkurentsiamet võib jätta riigihanke tingimused kooskõlastamata ja teha ettepanekud nende muutmiseks, kui need ei taga kuluefektiivset teenuse hankimist või ei vasta võrdse kohtlemise ja läbipaistvuse põhimõttele.“;

**14)** paragrahvi 67 täiendatakse lõikega 11 järgmises sõnastuses:

„(11) Võrguettevõtja rajab turuosalise taotluse alusel salvestusperioodi jooksul salvestatud elektrienergia koguse kindlaksmääramiseks liitumispunkti eraldi mõõtepunkti. Turuosaline tasub täiendava mõõtepunkti rajamise ja kasutamise eest vastavalt võrguettevõtja hinnakirjale. Mõõtepunkti kasutamise tingimustes ja mõõteandmete käitlemises lepitakse kokku liitumispunkti suhtes sõlmitud võrgulepingus.“;

**15)** paragrahvi 70 lõikes 6 asendatakse sõnad „või vähemalt ühes üleriigilise levikuga päevalehes ning“ sõnaga „ja“;

**16)** paragrahvi 71 lõiget 1 täiendatakse punktiga 7 järgmises sõnastuses:

„7) liitumispunktis täiendava mõõtepunkti kasutamise eest.“;

**17)** paragrahvi 71 täiendatakse lõikega 101 järgmises sõnastuses:

„(101) Salvestusperioodi vältel elektrivõrgust salvestatud elektrienergia eest samal perioodil elektrivõrku tagastatud elektrienergia koguse ulatuses käesoleva paragrahvi lõike 1 punkti 4 kohast edastamistasu ei võeta juhul, kui energiasalvestusüksusele on paragrahvi 67 lõike 11 kohaselt rajatud eraldi mõõtepunkt või olemasolev võrguühendus on kasutusel üksnes energiasalvestusüksuse poolt. Käesoleva lõike kohast salvestatud elektrienergia arvestust peetakse mõõtepunkti põhiselt.“;

**18)** paragrahvi 74 lõigetes 1 ja 2 asendatakse sõnad „vähemalt ühes üleriigilise levikuga päevalehes“ sõnadega „võrguettevõtja veebilehel“;

**19)** paragrahvi 751 täiendatakse lõikega 5 järgmises sõnatuses:

„(5) Tarbija taotlusel esitab müüja tarbijale selgituse, kuidas tema arve on koostatud.“;

**20)** paragrahvi 761 lõikes 2 asendatakse sõna „sidusettevõtjat“ sõnadega „endaga seotud ettevõtjaid“;

**21)** paragrahvi 87 täiendatakse lõikega 6 järgmises sõnastuses:

„(6) Elektrimüüja võimaldab tarbijal sõlmida dünaamilise elektrihinnaga lepingut. Dünaamilise elektrihinnaga lepingu sõlmimise eel teavitab elektrimüüja tarbijat lepinguga kaasnevatest võimalustest, maksumusest ja riskidest.“;

**22)** paragrahvi 87 lõike 1 punkt 9 muudetakse ja sõnastatakse järgmiselt:

„9) teave kaebuste käsitlemise kohta, sealhulgas teave tarbija õiguste kohta, mis seonduvad vaidluste kohtuvälise lahendamisega;“;

**23)** paragrahvi 87 lõiget 1 täiendatakse punktiga 11 järgmises sõnastuses:

„11) lihtsas ja täpses sõnastuses kokkuvõte käesolevas lõikes nimetatud lepingutingimustest.“;

**24)** paragrahvi 89 lõiget 4 täiendatakse pärast teist lauset lausega järgmises sõnastuses:

„Müüja peab enne tarbija lepingu dünaamilise elektrihinnaga lepingu vastu vahetamist saama selleks tarbija nõusoleku.“;

**25)** paragrahvi 91 lõike 3 teine lause muudetakse ja sõnastatakse järgmiselt:

„Teates nimetatakse lepingu ülesütlemise alus, lepingu lõppemise kuupäev ja teave muude võimaluste kohta kui tarbimiskoha võrgust lahtiühendamine.“;

**26)** paragrahvi 93 lõike 6 punkt 18muudetakse ja sõnastatakse järgmiselt:

„18) jälgib turu olukorda ja konkurentsi taset, sealhulgas elektribörsi ja kodutarbijatele määratud hindu ning dünaamilise elektrihinnaga lepingute statistikat ja mõju tarbijate arvetele, ning avaldab vähemalt kord aastas sellekohase aruande, mis sisaldab ka soovitusi kodutarbijatele müüdava elektrienergia hinna kujunduse kohta;“;

**27)** paragrahvi 93 lõiget 6 täiendatakse punktiga 223 järgmises sõnastuses:

„223) jälgib tarbimiskajas osalemise ja agregeerimise mahtusid ning turu käivitumist ning hindab käesoleva seaduse § 214 lõikes 3 nimetatud tingimuste uuendamise vajadust;“.

**§ 2.** **Alkoholi-, tubaka-, kütuse- ja elektriaktsiisi seaduse muutmine**

Alkoholi-, tubaka-, kütuse- ja elektriaktsiisi seaduse § 24 lõiget 63 täiendatakse pärast kolmandat lauset järgmise lausega:

„Energiasalvestusüksuse poolt kalendrikuu lõikes tarbitud elektrienergia eest ei teki maksukohustust samal perioodil elektriaktsiisi maksjale edastatud elektrienergia ulatuses tingimusel, et elektriaktsiisi maksja tasub energiasalvestusüksuse poolt temale edastatud elektrienergia eest aktsiisi.“.

**§ 3. Seaduse jõustumine**

Käesoleva seaduse § 1 punktid 7, 14, 17 ning § 2 jõustuvad 2025. aasta 1. jaanuaril.